التراس اهلاوى

تصغير
التراس اهلاوى (UAO7) (Ultras Ahlawy) هوا مجموعه من مشجعين النادى الاهلى المصرى، اتأسست سنة 2007 .

 فكرة التأسيس 
الفكره ابتدت فى شهر ابريل سنة 2007 على ايد مجموعة شباب اهلاويه فى حى الزمالك بيتفرجو على كليبات وصور الالتراس العالمى وحلمو ان يجى اليوم اللى يبقا مصر عندها التراس زى باقى العالم و قررو انشاء مجموعه التراس اهلاوى وفعلا بدأو فى التخطيط و من هنا بداية انطلاق تانى اولتراس فى مصر, ظهرو لأول مرة فى ماتش الاهلى و انبى و علقو شعارهم الاول فى الماتش دا.

 اغانى الالتراس 
بتنزل مجموعات الالتراس العالميه البومات على سيديهات بيبقا فيها الاغانى اللى بيهتف بيها الجمهور فى المدرجات, عشان كدا نزل التراس اهلاوى اول البوم ليهم سنة 2011 بعنوان " اعظم نادى فى الكون ", و نزلو اغانى بيعزو فيها ضحايا الالتراس فى احداث ستاد بورسعيد. و غنى حمزه نمره للضحايا اغنية " اوعدونى ".

و تعتبر الاغانى اللى بينزلوها مصدر لعرض وجهة نظرهم السياسيه و بتعرضلنا كحفاهم ضد الشرطه المصريه زى " الغراب " " حريه " " حكايتنا ", و عملو سيديه CD بعنوان " WE WILL NEVER STOP SINGING " ( لن نتوقف عن الغناء ) فى سنة 2013 و الالبوم فيه 20 اغنيه و هما :

" شفنا مع بعض الموت - فكره و جمعتنا

- 90 دقيقه - اساطير الاهلى

- الاهلى ده حياتنا - جنه الخالدين

- احنا ليك يا اهلى - اسمك العالى هيفضل فوق

- الغراب 2 - اهلى يا اعظم كيان

- نسر الحريه - اهلاوى

- يوسف البطل - اهلاوى و الفخر ليا

- الكيان - احلى ذكرى

- لفينا العالم البعيد - جرب تدخل الاستاد

- BOUNCE TRACK - لن نتوقف عن الغناء "

تصنيف:سايتات انترنيت
تصنيف:مصريين مع ثورة 25 يناير